ان الحمد لله احمده تعالى واستعينه واستغفره واعوذ بالله تعالى من شرور انفسنا ومن سيئات اعمالنا من يهده الله فلا مضل له ومن يضلل فلا هادي له. واشهد ان لا اله الا الله وحده لا شريك له. واشهد ان محمدا
عبده ورسوله اللهم صل على محمد وعلى ال محمد كما صليت على ابراهيم وعلى ال ابراهيم انك حميد مجيد اللهم بارك على محمد وعلى ال محمد كما باركت على ابراهيم وعلى ال ابراهيم انك حميد مجيد
يا ايها الذين امنوا اتقوا الله حق تقاته. ولا تموتن الا وانتم مسلمون يا ايها الناس اتقوا ربكم الذي خلقكم من نفس واحدة وخلق منها زوجها وبث منهما رجالا كثيرا ونساء
واتقوا الله الذي تساءلون به والارحام. ان الله كان عليكم رقيبا يا ايها الذين امنوا اتقوا الله وقولوا قولا سديدا يصلح لكم اعمالكم ويغفر لكم ذنوبكم ومن يطع الله ورسوله فقد فاز فوزا عظيما. اما بعد فان اصدق الحديث كلام الله تعالى وان خير الهدي هدي محمد
صلى الله عليه وسلم. وان شر الامور محدثاتها وكل محدثة بدعة. وكل بدعة ضلالة وكل ضلالة ثم اما بعد فاخوتي في الله والله اني احبكم في الله. واسأل الله جل جلاله ان يجمعنا بهذا الحب في ظل عرشه يوم لا ظل الا ظله. اللهم اجعل عملنا كله صالح
واجعله لوجهك خالصا ولا تجعل فيه لاحد غيرك شيئا. احبتي في الله هذا هو الدرس الثامن في فرع التزكية من كتاب مختصر منهاج القاصدين. اسأل الله ان ينفعنا به وان يرزقنا واياكم العمل. ووقفنا فيه على باب
آآ فصل في فضائل الصلاة يقول الشيخ عليه رحمة الله وبركاته. واما الصلاة فانها عماد الدين وغرة الطاعات وقد ورد في فضائل الصلاة اخبار كثيرة مشهورة ومن احسن ادابها الخشوع
وقد روي عن عثمان رضي الله عنه عن النبي صلى الله عليه واله وسلم انه قال ما من امرئ تحضره صلاة مكتوبة فيحسن وضوءها وخشوعها وركوعها الا كانت كفارة لما قبلها من الذنوب ما لم يأت كبيرة
وذلك الدهر كله الحديس متفق عليه سبحان الملك الحديث متفق عليه ان النبي صلى الله عليه واله وسلم قال ما من امرئ تحضره صلاة مكتوبة فيحسن وضوءها اللهم ارزقنا حسن الوضوء
وخشوعها وركوعها الا كانت كفارة لما قبلها من الزنوب ما لم يأت كبيرة وزلك الدهر كله. سبحان الله العظيم. الاحاديس كثيرة جدا منها حديث مشهور تحترقون تحترقون فاذا صليتم الظهر غسلتها
وتحترقون تحترقون فاذا صليتم العصر غسلتها. الحديث الشاهد حديث ايضا لو ارأيتم لو ان نهرا بباب احدكم يغتسل منه كل يوم خمس مرات فهل يبقي ذلك من درنه شيء؟ قالوا لا يا رسول الله قال كذلك الصلوات الخمس
يمحو الله بها الخطايا. اللهم امحو خطايانا ما احوجنا ان تغسل خطايانا اول باول اولا باول. ما احوجنا ان تستمر في عالم النزافة والطهارة ان نطهر من زنوبنا اول باولا باول
فالحمد لله ان جعل الله عز وجل الصلاة ممحاة للزنوب ما اجتنبت الكبائر. ليه ما اجتنبت الكبائر؟ لان الكبائر ايها الاخوة ينبغي ان يفهم هذا الاخوة جميعا ان الكبائر تحتاج الى توبة خاصة
يعني الذي زنا او الذي سرق او الذي شرب خمر او الذي ارتكب كبيرة من الكبائر المشهورة فانه لابد من توبة خاصة من هزه الكبيرة تبت الى الله من هذه بالشروط المعروفة الستة الاقلاع عن الذنب والندم على ما فات والعزم على عدم العودة ورد المزالم والعلم والعمل
عمل الحسنات الماحية الشاهد ان هذه الشروط لابد في الكبائر. اما الصغائر اللمم فانها تغفر بهذه الصلوات وله من حديث من حديث ايضا عثمان بن عفان يعني رضي الله عنه
عن النبي صلى الله عليه واله وسلم انه قال من صلى ركعتين لا يحدس فيهما نفسه غفر له ما تقدم من ذنبه وهزا اعم وكان ابن الزبير رضي الله عنهما اذا قام في الصلاة كانه عود
من الخشوع وكان يسجد فتنزل العصافير على ظهره لا تحسبه الا جزع حائط وصلى يوما في الحجر فجاء حجر قزافة فذهب ببعض ثوبه فما انفتل عبدالله بن الزبير رضي الله عنه كان يضرب به المثل في الخشوع وحضور القلب في الصلاة
كان يقف الصلاة كأنه عود يعني كأنه آآ عصاية لا ينبس لا يتحرك لا آآ ليس فيه ادنى حركة كأنه عصاية وهو ساجد العصافير تنزل تقف عليه كأنه جذع نخلة او كأنه قطعة من حائط
سبحان الله العظيم. كان بيصلي ايام ابن الزبير دخل في حرب مع الحجاج فالحجاج رمى الكعبة بالمنجنيق بالحجارة. وهو واقف يصلي في الكعبة وييجي حجر من المنجنيق. حجر كأنه قنبلة. قزيفة
يشيل السوب من عليه. يعني يطير سوبه من عليه يعني خبط في جلابيته مسلا كده كانه وراك ولا قائم فخد الجلابية وما خرجش من الصلاة سبحان الله العظيم السبات ده نجيبه منين؟ يا شباب
احيانا اقف في الصلاة كده واجاهد نفسي ان انا ما اتحركش نهائي وافاجئ اللي على يميني واللي على شمالي لا تمر دقيقة دقيقتين واللي بيعبس في انفه واللي بيعرس في لحيته
واللي بيمسح عرقه واللي بيمسح عينه واللي بيهرش في ودنه واللي ينش دبانة واللي يضرب آآ اثبت اسبت في الصلاة لان خشوع الجوارح وسيلة لخشوع القلب سبوت الجوارح التركيز التركيز الانسان لما يكون عايز يركز
يسبت خالص ثباته التام ده يخليه آآ سباته التام ده يساعد القلب على الحضور. نسأل الله عز وجل ان يصلح قلوبنا قال ميمان ابن مهرون قال ميمون ابن مهران وقال ميمون ابن مهران ما رأيت مسلم ابن يسار ملتفتا في صلاة قط
ولقد انهدمت ناحية من المسجد ففزع اهل السوق لهدتها وانه لفي المسجد يصلي فما التفت سبحان الله العزيم! هي دي يا جماعة اللي بنتعلمه من المشايخ. يعني شف كل تلميز يطلع من شيخه بحاجة. فميمون ابن مهران اخز من شيخه
مسلم ابن يسار انه كان يقف في الصلاة كأنه عود واقف في الصلاة كأنه حيطة يقول حيطة من المسجد وقعت من حائط عمل ضجة كبيرة لدرجة ان اهل السوق جم يجروا يشوفوا فيه ايه وهو واقف يصلي في المسجد اللي انهدمت فيه الحائط
ما التفتش ما خرجش من الصلاة ما تحركش ما تأثرش ويا جماعة عايزين نعلمه لولادنا ده مشكلة كبيرة ان احنا ساعة ما تسمع صوت على السلم تلاقيك جري جري بيفتح الباب يشوف فيه ايه
عايزين حجم الفضول لان هي دي مشكلة التربية منز الصغر سبحان الله العزيم الولد قاعد يقرأ في المصحف وسمع حد يتكلم خليك في اللي انت فيه عايزين نتعلم التركيز ده هزا التركيز يتعلم من الصغر يربى عليه
الانسان يربى عليه انه لما يكون بيقرأ في كتاب ما ينشغلش بحاجة تانية اما يكون واقف في الصلاة كثير من الناس وقع في الصلاة وعينه ضاربة مين اللي دخل؟ ومين اللي خرج
و مين اللي اتحرك؟ ومين اللي بيعمل؟ خليكي قال له نرد السلام في الصلاة قال له ان في الصلاة لشغلا. ان في الصلاة لايه لا شغلة الصلاة نفسها مش غلا
تشغلك عن كل حاجة قال وانه لفي المسجد يصلي فما التفت وكان اهله وكان اهل بيته ازا دخل المنزل سكتوا فاذا قام الى الصلاة تكلموا وضحكوا كان ازا دخل المسجد له هيبة. النهاردة يعيبوا عليها ديت ويسخروا منها. يقول لك سي السيد اما يدخل البيت كله يسكت. اه ايه المانع ان اما يدخل البيت؟ كله
يحترم الاب يحترم الرجل رب البيت ان كله يسكت وكله يتأدب وكله يحترم نفسه وكله يلتزم ما دام دخل الاب البيت وقارئ الاب وهيبة الاب ووجوده في البيت. ليه لأ؟ ايه المانع؟ يعني هو عشان يبقى الاب طيب وآآ وحنين لازم الاولاد يتنططوا عليه
مش شرط يتنططوا عليه وقت اللعب والتنطيط. ولكن وقت الاحترام يجلس كأنه عود الولد كأن على رؤوسهم طير وقت التوقير والاحترام. الشاهد ان ازا دخل البيت كله يسكت فاذا قام الى الصلاة هو مش دريان باللي بيحصل حوله. ضحكوا وتكلموا. وكان علي بن الحسين رضي الله عنهما اذا توضأ اصفر لونه
فقيل له ما هذا الذي يعتادك عند الوضوء قال اتدرون بين يدي من اريد ان اقوم دي اللي انا بقول عليها يا جماعة الاستحضار الزهني للعمل او التصور الزهني للعمل قبل الشروع فيه
هي دي القضية ان احيانا بنبدأ اعمالنا كده عفو الخاطر يعني الله اكبر وراح داخل في الصلاة لأ ، ده احنا محتاجين ان احنا قبل ما ندخل في الصلاة نتصور هنعمل ايه
دي كلمة علي ابن الحسين زين العابدين رضي الله عنهما رضي الله عنهم عنه وعن ابيه وعن جده اه علي بن الحسين بن علي بن ابي طالب بيقول لهم اتدرون بين يدي من
اريد ان اقوم انتم عارفين انا هقف بين ايدين مين الله العزيم فله حق يصفر يقول الشيخ عليه رحمة الله واعلم ان للصلاة اركانا وواجبات وسننا روحها النية والاخلاص والخشوع
وحضور القلب يبقى احفز معنا بقى ان روح الصلاة الاربع حاجات دي النية والاخلاص والخشوع وروح وحضور القلب دي روح الصلاة تبقى الصلاة كده صلاة ازا هزه الاربعة تخلفت يبقى ماتت الصلاة
حصل ان الصلاة ميتة بلاش روح مش هتنفع ما ترفعش ما تقبلش النية اللهم ارزقنا الاخلاص في البداية زمان قلنا انت ما بتصليش ليه وبعدها قلنا انت بتصلي ليه انت ما بتصليش ليه ولا انت بتصلي ليه؟ هم الاتنين
اللي ما بيصليش ما بيصليش ليه واللي بيصلي بيصلي ليه؟ انت بتصلي ليه لابد قبل ما ادخل في الصلاة من استحضار النية. النية يا جماعة شرط من شروط صحة الصلاة
مش شرط من شروط صحة الاعمال كلها. النية محتاج ان انا انوي قبل الصلاة والعلماء اتكلموا بقى في موضوع الصلاة هل النية قبل الصلاة ولا النية اثناء الصلاة لابد ان تكون النية متقدمة على العمل
اللي قاله الفقهاء اما انها تكون متقدمة عن العمل او اسناء تكبيرة الاحرام ما جعل الله لرجل من قلبين في ايه؟ في جوفه ازاي اسناء التكبيرة استحضر ان ايه؟ يبقى لازم تكون قبل التكبيرة الاحرام. ان انا هنوي. النية مش مجرد ان انا اقول نويت اصلي العشاء اربع ركعات
ما حصلش الرسول صلى الله عليه وسلم ما علمش الصحابة كده قال لهم كل واحد يقول نويت اصلي العشاء اربع ركعات وانا بقول ان آآ الكلام ده قلته قبل كده كتير معلش سامحوني
ان في في الاخوة غلو في الطرفين فتجد مسلا احنا بعض الناس من العوام وغيرهم من البدع يعني المحدسة ان تلاقيه بيقول نويت اصلي العشاء اربع ركعات مستقبل القبلة مؤتما بهذا الامام حاضر الوقت. ست كلمات بيعلموهم الناس كده
نويت اصلي العشاء تسميتها اربع ركعات مستقبل القبلة مؤتم بهذا الامام حاضر الوقت ست كلمات بيعلموهم للناس بنقول ان الكلام ده بدعة بعيد عليه لان النبي ما علموش الصحابة ما قالهمش قولوا
ومعلمهم الصلاة علمهم كل حاجة وما علمهمش يقولوا الست كلمات دول. يبقى بدعة. النية محلها القلب باتفاق العلماء جميعا ولا يجوز التلفز بانية التلفز بالنية بدعة لكن من كتر ضغطنا على كلمة التلفز بالنية بدعة التلفز بالنية بدعة. الكلام ده بدعة تفاجأ ان في ناس في الطرف التاني يدخل الصلاة من غير
بعد ما يقف ويصلي هو انا هو انا بصلي ايه هو انا كبرت تكبيرة الاحرام ولا لأ دخل من غنية يا جماعة لازم من استحضار النية النية واضحة ان انا بصلي العشاء
ده ايه بتاع النهاردة لازم من استحضار المعنى ده لازم اقف كده واستحضر نيتي وتبقى نيتي حاضرة وصالحة. مش هنطق بلساني قالوا كده النية انبعاث القلب الى جهة المطلوب التماسا له
يبقى لازم ينبعث القلب ايه القلب يتحرك ينبعس انباء عارفين يقولوا انبعس البعير يعني كان قاعد آآ بارك في الارض وقام واقف ده انبعاث البعير فهي دي انبعاث النية. لازم النية
تفز تقوم تظهر ان انا نويت اصلي العشاء في الوقت ده ده اول حاجة النية. اتنين الاخلاص الا ان تبقى نيتك انك بتصلي لله مش عشان الناس ولا عشان آآ
نفسك كثيرا ما نؤكد حديس ان رجلا قال يا رسول الله ارأيت الرجل يغزو في سبيل الله؟ يريد الاجر والزكر فما له قال لا شيء له يريد الاجر والزكر فما له
قال لا شيء له ان الله لا يقبل من العمل الا ما كان خالصا وابتغي به وجهه. بنقول فيه ناس بتصلي عشان ترتاح في ناس بتصلي عشان الرزق في ناس بتصلي عشان الصحة
في ناس بتصلي عشان خايف من حاجة في ناس بتصلي عشان لأ انت بتصلي ليه اصلي الفرض مؤدي حق ربنا علي بصلي لربنا لانه امرني بكده ده الاخلاص والخشوع. تلاتة الخشوع. يبقى اول حاجة النية اتنين الاخلاص
تلاتة الخشوع. هنتكلم بقى عن اسباب تحصيل الخشوع. كلام كتير جاي ان شاء الله وحضور القلب. يقول الشيخ اه وروحها النية والاخلاص والخشوع وحضور القلب فان الصلاة تشتمل على اذكار ومناجاة وافعال
ازكار ومناجاة وافعال. ازكار اللي بنقول سبحان ربي العظيم سبحان ربي الاعلى سمع الله لمن حمده. الله اكبر. دي ازكار. ومناجاة الدعاء اللي في السجود وفي القراءة وفي تلاوة القرآن
وافعال الركوع والسجود والقيام والقعود مع عدم الحضور مع عدم حضور القلب. شف بقى اهمية حضور القلب ايه؟ مع عدم حضور القلب لا يحصل المقصود بالاذكار والمناجاة لان النطق ازا لم يعرب عما في الضمير
كان بمنزلة الهزيان صح يعني لو النطق الواحد بيقول حاجة مش قاصدها يبقى بيخرف صح كده يعني لو واحد بيقول كلام ومش قاصد الكلام ده يبقى الكلام ده ما لوش اعتبار
ما لوش اعتبار نهائي فلذلك ايها الاخوة الواجب علينا ان حضور القلب في الكلام اللي احنا بنقوله يعني اللي يقول سبحان ربي العظيم وهو مش فاهم او قصدي مش مش مش حاضر القلب
قاصد كلمة سبحان ربي العظيم يبقى ما لهاش لازمة يبقى ما عملش حاجة نقول سمع الله لمن حمده سمع الله لمن حمده. وهو مش فاهم يعني ايه سمع ربنا سمع
اللي بيقول الحمد لله. يبقى لو مش قصده كده يبقى ما عملش حاجة يبقى ما قلش حاجة سمع الله لمن حمده يبقى ازا لم يحضر القلب في الكلام يبقى الكلام ده هزايا ما لوش لازمة
الشيخ يقول ايه وكزلك لا يحصل المقصود من الافعال لانه اذا كان المقصود من القيام الخدمة ومن الركوع التعظيم ومن السجود الزل ولم يكن القلب حاضرا لم يحصل المقصود يعني ازا كان المقصود من القيام الوقوف كده
القيام في خدمة الله والمقصود من الركوع والركوع كده تعظيم الله والمقصود من السجود وضع الرأس في الارض والانف في التراب المقصود منها الذل. لو انت مش مستحضر وانت واقف
نية الخدمة وانت راكع نية التعظيم وانت ساجد نية الزل يبقى الحركات دي ما لهاش لازمة يبقى الشكليات اسمع كلام الشيخ تاني كده يقول وكذلك لا يحصل المقصود من الافعال. لانه اذا كان المقصود من القيام الخدمة
ومن الركوع والسجود الذل والتعظيم. ولم يكن القلب حاضرا لم يحصل المقصود. فان الفعل متى خرج عن مقصوده بقي صورة لا اعتبار بها قال الله تعالى لن ينال الله لحومها ولا
ولا دماؤها ولكن يناله التقوى منكم لما تدبحوا الهدي في الحج لا اللحمة بتروح لربنا ولا الدم بيروح لربنا صح؟ ربنا بيستفيد ايه من الحاجات دي لن ينال الله لحومها ولا دماؤها. امال امركم بالدبح ليه
الرسول يدبح مئة ناقة. ليه التقوى السماع والالتزام والطاعة عشان كده سيدنا النبي ما تصلي عليه صلى الله عليه وسلم ذبح مائة ناقة قصة مش عارف اظن قلتها قبل كده ان احنا واحنا في الحج
في اخر يوم عرفة قعدت اقول يا ناس المبيت في مزدلفة واجب المبيت في مزدلفة قام لواحد قال يا عم الشيخ يعني لو ما بتناش فيها ايه؟ دم ندبح لا هي مش لعبة
احنا مش هنشتري ربنا ايه نذبح دي؟ تذبح ايه يا غلبان ده انت بتدبح خروف الرسول دبح مائة ناقة يعني بسبعميت خروف وما كانش كان الواجب عليه ايه خروف واحد ودفعت ودبح سبعمية. ما تصلي عليه صلى الله عليه وسلم. يبقى المقصود مش مسألة الدبح. لن ينال الله لحومها ولا دماءها
ولكن يناله التقوى. يبقى المقصود مش انك انت توطي في ركوع وسجود او تقف وخلاص على كده ده المقصود المعنى المقصود المعنى تبقى فاهم انت بتعمل ايه ومستحضر القلب فيه
المقصود ان الواصل الى الله سبحانه وتعالى هو الوصف الذي استولى على القلب حتى حمل على امتثال الاوامر. الله! يا ريت نحفظ الجملة دي اكتبها كده ان الواصل الى الله سبحانه وتعالى
هو الوصف الزي استولى على القلب حتى حمل على امتثال الامر امتثال الامر ده نتيجة ايه امتثال امر ربنا في الركوع في القيام في السجود في في النطق اللي حملك على امتثال الامر
الزل يبقى هو ده اللي واصل لربنا. الحب ده اللي واصل لربنا. الخوف هو ده اللي واصل لربنا. التعظيم هو ده اللي واصل لربنا. القيام في الخدمة. هو ده اللي وصل
قل لربنا المعنى الوصف الحاصل في القلب هو ده اللي بيوصله لربنا لربنا سبحانه وتعالى. فلابد من حضور القلب في الصلاة ولكن سامح الشارع في غفلة تطرأ لان حضور القلب في البداية
ينسحب حكمه على الباقي يعني لو اسناء الصلاة غفلة طرأت في وسط الصلاة احنا بشر وارد ولكن المفروض الانسان يتوب منها فلا تستمر ويتخلص منها بسرعة طب ازاي ازاي يحضر القلب. يقول الشيخ عليه رحمة الله المعاني التي تتم بها حياة الصلاة كثيرة. المعنى الاول حضور القلب كما
ومعناه ان يفرغ القلب من غير ما هو ملابس له يعني وده يا جماعة اللي احنا بنطالب به الناس وما حدش فايق له ولا فاهمه انخلي دماغك في اللي انت فيه
يعني يبقى تلاقيه واقف يصلي ودماغه في ميت حاجة خليك في الصلاة سبحان الله العظيم اتعلمت زمان ايام التدريس احد كان نازر المدرسة اللي انا فيها يمشي سبحان الله العظيم كان معانا في المدرسة طبعا البدلة والجرافتة
ومسرح شعره والنضارة وملمع نفسه فرحت آآ مرة شفته في البلد اللي هو فيها لابس جلابية بلدي وصديري وطاقية ما فيش نضارة والبتاع الجلبية بقى كوم الطويل والسبحة والعصاية نموزج تاني مختلف تماما
فبكلمه في موضوع المدرسة فقال لي لا لا لا لأ انا ساقط رجلي ما تخطي برة المدرسة خلاص انسى الاستاز عبدالمجيد اللي هو النازر انا هنا الحاج عبدالمجيد. موضوع تاني
سبحان الله العظيم. ازاي الانسان يقدر يعمل كده؟ مش سهلة معلش مش سهلة وانا ما بطالبكش كده في حياتك انت حر عيش حياتك زي ما انت عايز. لكن باطالبك كده في الصلاة بقى. انك ساعة ما تدخل المسجد. رجلك تدخل جوة المسجد خلاص
البشمهندس فلان خلصت الدكتور فلان خلصت الاستاز فلان خلصت الشيخ فلان خلصت هنا العبد العبد ساعة ما رجلك تدخل جوة المسجد تبقى مين بقى الى العبد الدكان والمحل والموزفين والجيران والزوجة والاولاد والفلوس والشيكات
اه والمرض والتعب والالم والهموم كل ده فين؟ مع الجزمة برة المسجد جوة المسجد هنا ما يدخلش معك اقف في الصلاة بقى يبقى كل زهني منحصر في الصلاة في قراءة وانا واقف يبقى زهني كله منحصر في القراءة
في الركوع زهني كله منحصر في التسبيح والتعظيم السجود زهني كله منحصر سبحان الله العزيم اتعلمتها من شيخي زمان قوي دي وهو بيرفع من الركوع سمع الله لمن حمده فهمتها
فهمت يعني ايه سمع الله لمن حمده والا سمع الله لمن حمده. الله اكبر الله اكبر سمع الله لمن حمده مش هي اي سمع الله لمن حمده عشان لما تقول ربنا ولك الحمد
تبقى بمعناها هي دي ان يبقى عندك شخصية في الصلاة حضور القلب تماما حضور القلب ان يفرغ القلب من غير ما هو ملابس له بحبكم في الله انا هسيبكم اسبوع بعد الحلقة دي لحد ما نلتقي في الحلقة اللي جاية
عايز الاسبوع ده تحصيل المعنى ده حضور القلب في الصلاة نسأل الله ان يعلمنا ما ينفعنا وصلى الله وسلم وبارك على النبي محمد واله. والحمد لله رب العالمين احبكم في الله والسلام عليكم ورحمة الله